NaiveNeuron/SloPal huggingface dataset:
Petrák, Ľubomír, poslanec NR SR (2017-12-21):
Ďakujem za slovo. No, pán kolega, vo vašom vystúpení sa veľmi často objavovalo slovo populizmus, ale myslím si, že toto je slovo, ktoré sa hodí aj na vaše vystúpenie. Ak ste citovali zo správy pána prezidenta, tak ja vám tiež budem citovať: „Zapojenie verejnosti do procesu tvorby zákonov je žiaduce.“ Áno, súhlasím s tým. Ale z tohto pohľadu veci si nepamätám jediný opozičný návrh zákonov, ktorý by bol vo verejnosti citovaný. A z tejto logiky veci by žiaden z poslaneckých návrhov zákonov nemal byť predložený, lebo nebol dostatočne konzultovaný s verejnosťou a nebola verejnosť o tom oboznámená. Ďalej sa tu píše, že „predpokladom kvalitnej diskusie o zákonoch a v konečnom dôsledku aj kvalitnej legislatívy existencie verejne dostupných informácií o povahe a dôsledkoch navrhovaných opatrení“. Opätovne si nepamätám na jediný opozičný poslanecký návrh, ktorý by takto postupoval. Ak ste spomínali slovo populizmus, tak sa vás chcem spýtať, ak navrhuje jeden poslanec opozície bez konzultácií s opozičnými, nieto ešte s koaličnými poslaneckými klubami ústavné návrhy zákonov, tak to považujete za hrdinstvo alebo za populizmus? Podľa mňa je to číry populizmus. A keď chcete zrovnávať úplne seriózne jednotlivé návrhy, tak sa pozerajte rovnakým metrom aj na svoje návrhy. Ďakujem pekne. (Potlesk.)
Sulík, Richard, predseda NR SR (2010-12-08):
Ďakujem pekne. V rozprave vystúpi pán poslanec Ďurkovský.
P. Paška, predseda NR SR: (2008-12-03):
(Hlasovanie.) 142 prítomných, 83 za, 58 sa zdržalo, 1 nehlasoval. Aj tento bod sme schválili.
Laurenčík, Milan, podpredseda NR SR (2021-12-09):
Ďakujem, pán minister. Pýtam si, či chce zaujať stanovisko k rozprave pani spravodajkyňa? Nech sa páči.
Baránik, Alojz, poslanec NR SR (2017-05-10):
... o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 442). 1. V článku I sa za bod 1 vkladá bod 2, ktorý znie: „2. V § 5 ods. 7 sa za slová „či sudca“ vkladá čiarka a slová „sudca, ktorý má alebo sa uchádza o funkciu sudcu disciplinárneho senátu, sudcu súdu vyššieho stupňa, člena hodnotiacej komisie sudcov, člena kolégia najvyššieho súdu hodnotiaceho predsedu takého kolégia (§ 27b ods. 4), člena výberovej komisie sudcov, predsedu senátu, predsedu sudcovskej rady, predsedu kolégia, predsedu grémia a predsedu súdu a člena Súdnej rady.“.“ Nasledujúce body... (Prerušenie vystúpenia predsedajúcim.)
Tabák, Romana, poslankyňa NR SR (2021-11-12):
Mister Bane, welcome at our parliament. No one cared who I was until I put the mask on. Nikomu na mne nezáležalo, kým som si dal až masku. Pán poslanec, musí sa uznať, že lepšie sa chrániť takouto maskou, ako nenosiť nič. To sa musí uznať.
P. Hrušovský, predseda NR SR: (2004-09-07):
I. Hopta, poslanec: Vážený pán predseda, v zmysle rokovacieho poriadku navrhujem, aby body 64 až 69 čiže zákony týkajúce sa zdravotníckej reformy boli stiahnuté z rokovania tejto schôdze Národnej rady. Myslím si, že prijatie takýchto zákonov by do značnej miery poškodilo občanov Slovenskej republiky a práve úlohou poslancov Národnej rady je ochraňovať oprávnené záujmy občanov v oblasti aj sociálnych otázok. Čiže navrhujem ich stiahnuť z rokovania tejto schôdze. Ďakujem.
Dostál, Ondrej, poslanec NR SR (2017-06-21):
Ďakujem kolegom za reakcie. Pán poslanec Podmanický, ja som nehovoril, že budú dostavané diaľnice do roku 2010, to hovoril váš predseda, nikto ho k tomu netlačil, nikto mu nedával nôž na krk, to si on sám tak povedal. Neviem, z akého dôvodu, vytýčil si cieľ a nesplnil ho. To mi bolo už vtedy jasné, že je to nereálny cieľ, ale on si sám dal takýto záväzok, on, a teda s vašou pomocou alebo prostredníctvom vašich hlasov schválil protiústavný zákon a nepomohlo. Tak neverím, že by teraz pomohlo uvoľnenie dlhovej brzdy. Áno, veľa sa postavilo za vlád Roberta Fica, ale tak si zasa aj povedzme, že nikto iný tu nebol premiérom tak dlho ako premiér Fico. On tu vládne, jeho vlády tu vládnu najdlhšie, s výnimkou toho obdobia Radičovej vlády už to bude jedenásť rokov. Čiže deväť z posledných jedenástich rokov tu vládnu vlády SMER-u, no tak je to predovšetkým vaša zodpovednosť. Pán poslanec Marosz, áno, to prirovnanie k výhernému automatu, to je asi dobré. Tam tiež sa niektorí nádejajú, že vyhrajú, a nakoniec tým, kto vyhráva, je, samozrejme, iba vlastník toho výherného automatu. Tak asi podobne je to myslené aj vo vzťahu k tej výstavbe diaľnic. Ďakujem.
Hrušovský, Pavol, podpredseda NR SR (2010-12-01):
Ďakujem, pán poslanec. Otváram možnosť prihlásiť sa do rozpravy ústne. Ďalší nemajú záujem, páni poslanci, dvaja sa prihlásili do rozpravy ústne, pán poslanec Novotný a pán poslanec Raši. Nech sa páči, pán poslanec Novotný.
Droba, Juraj, poslanec NR SR (2014-06-04):
Pán kolega Hlina, ďakujem za vaše alebo tvoje vystúpenie. Musím povedať, že vždy ma prinútiš zamyslieť sa nad tým, čo hovoríš. A to sa nedarí úplne všetkým rečníkom v tejto sále. Takže ďakujem ešte raz. Dlho som nevedel, či vlastne nakoniec budeš hlasovať za návrh, proti návrhu alebo aký bude tvoj postoj k predkladanej zmene novely. Tvoj postoj ma, samozrejme, trochu sklamal, ale je to tvoje rozhodnutie a rešpektujem tvoje konzervatívnejšie videnie sveta, len chcem ešte raz ti pripomenúť, že možno by bolo dobré fakt sa pozrieť na to, o čom ideš hlasovať. No môže to spôsobiť veľkú paseku na Slovensku. A či si ochotný sa pod to podpísať, to je, samozrejme, tvoje rozhodnutie. Ďakujem.
Grendel, Gábor, podpredseda NR SR (2020-05-14):
Deväť faktických poznámok. Končím možnosť prihlásiť sa s faktickými poznámkami. Pani poslankyňa Marcinková, nech sa páči.
M. Hort, podpredseda NR SR: (2007-10-17):
Vyhlasujem prestávku do skončenia rokovania grémia. (Prestávka.) (Po prestávke.)
Bugár, Béla, podpredseda NR SR (2018-03-13):
Nech sa páči, prezentujme sa a hlasujme. (Hlasovanie.) Prítomných 121, za 83, proti 15, zdržalo sa 10 poslancov, 13 nehlasovali. Zákon sme opätovne schválili. Dávam teraz hlasovať o návrhu na zmeny v zložení výborov Národnej rady, ako ho máte v tlači 904. (Hlasovanie o návrhu na zmeny v zložení výborov Národnej rady Slovenskej republiky , tlač 904.) Prezentujme sa a hlasujme. (Hlasovanie.) Prítomných 123, za 116, 7 nehlasovali. Uznesenie sme schválili. Teraz budeme hlasovať o návrhu na zmeny v zložení výborov Národnej rady, ako ho máte v ďalšej tlači, a to je 908. (Hlasovanie o návrhu na zmeny v zložení výborov Národnej rady Slovenskej republiky , tlač 908.) Prezentujme sa a hlasujme. (Hlasovanie.) Prítomných 123 poslancov, za 111, 12 nehlasovali. Uznesenie sme schválili. Teraz prosím pána poslanca Valockého, aby ako spravodajca uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 362/2011 Z. z. o liekoch (tlač 858). (Hlasovanie o vládnom návrh zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 858.)
J. Ivančo, poslanec: (2009-06-24):
Poskytovateľom kontinuálneho vzdelania podľa § 35 návrhu je len škola, vysoká škola, organizácia zriadená ministerstvom, vzdelávacia organizácia iného ústredného orgánu štátnej správy alebo cirkev. Pritom škola len adaptačné vzdelávanie môže poskytovať a cirkev len za vzdelanie svojich zamestnancov. Chcem tým povedať, že všetky ostatné organizácie okrem vysokých škôl možno pri prísnom pohľade sú v podstate pod štátnym dohľadom, to znamená, že vaša poznámka, váš návrh má zmysel vtedy, ak pustíme do systému vzdelávania učiteľov aj iných poskytovateľov, a to je aj môj pozmeňujúci návrh. Do § 37 až § 40, kde navrhujem, aby špecializačné a inovačné vzdelávanie mohli robiť aj iní poskytovatelia na základe akreditácie akreditačnou radou a na základe akreditácie ministerstva školstva. Takže to len na vysvetlenie a možno, že aj vy mi vysvetlíte, ako ste to rozumeli, alebo ako sme to navzájom pochopili. Ďakujem pekne.
Paška, Pavol, predseda NR SR (2013-06-25):
Hlasujeme. (Hlasovanie.) 142 prítomných, 79 za, 24 proti, 39 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
Pročko, Jozef, poslanec NR SR (2022-12-08):
Takže toto je presne to, čo tí dvaja predvádzajú. Toto je ich sloboda slova. Suja a Mazurek na svojich stránkach šíria nenávisť, obrovskú nenávisť, obrovskú. A boja sa, boja sa, boja sa, že im to niekto zoberie, že nebudú môcť klamať ľudí, že nebudú môcť šíriť svoju nenávisť a svoju zlobu. Ale Milan Kuriak je veriaci a ja tiež verím a som hlboko presvedčený, že Boh vidí tieto veci a že to, čo sa, to, čo oni dostanú naspäť za to, čo šíria, bude veľmi adekvátne. Ja tento zákon podporím, aby išiel do druhého čítania. Mám k nemu nejaké výhrady, ale opakujem ešte raz, tohoto zákona a teraz ste to videli, sa najviac boja tí, ktorí šíria klamstvo a nenávisť. Ďakujem.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 116 poslancov, za 71, proti 9, zdržalo sa 36. Konštatujem, že Národná rada schválila navrhované uznesenie. Ďalej budeme hlasovať o bode 68 programu. Je to prvé čítanie o návrhu poslancov Kremského, Kuriaka, Tótha, Vonsa a Libu na vydanie zákona, ktorým sa mení zákon č. 523/2004 Z. z. o rozpočtových pravidlách verejnej správy, je to tlač 1317. Prosím spravodajkyňu z výboru pre financie a rozpočet poslankyňu Annu Miernu, aby hlasovanie uviedla. Je to tlač 1317 a bod 68 programu. (Hlasovanie o návrhu poslancov Národnej rady Slovenskej republiky Petra Kremského, Milana Kuriaka, Vojtecha Tótha, Petra Vonsa a Petra Libu na vydanie zákona, ktorým sa mení zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1317.)
Šeliga, Juraj, podpredseda NR SR (2020-09-16):
Pán poslanec Fico.
Kollár, Boris, predseda NR SR (2022-11-10):
O piatej hlasujeme, o piatej hlasujeme a potom bude, buď predtým, alebo potom sa pustí aj vaša schôdza.
Sulík, Richard, predseda NR SR (2011-09-14):
Prosím vás, keby ste mohli byť potichšie, usadiť sa a venovať rečníkovi, rečníčke pozornosť. Ďakujem pekne.
Grendel, Gábor, podpredseda NR SR (2021-05-28):
Pán poslanec Kazda.
Grendel, Gábor, podpredseda NR SR (2022-02-25):
Kolegovia, chcem vás poprosiť... (reakcie z pléna), chcem vás poprosiť na obidvoch stranách, kolegovia... (Hádka v pléne.) Ak by mali vôbec možnosť toto pozerať diváci na Ukrajine, bolo by im do plaču, kolegovia. Na obidvoch stranách, poprosím vás, myslime na tých ľudí aspoň dnes. S faktickou pán poslanec Faič.
Hrušovský, Pavol, podpredseda NR SR (2010-12-08):
Hlasujeme, páni poslanci, o návrhu vrátiť zákon navrhovateľovi na dopracovanie. (Hlasovanie.) 140 prítomných, 62 za návrh, 77 proti, 1 sa zdržal. Návrh sme neschválili. Prosím, ďalší návrh.
Nicholsonová, Lucia, podpredsedníčka NR SR (2016-04-27):
Pán poslanec Osuský, nech sa páči.
Laššáková, Jana, podpredsedníčka NR SR (2013-12-03):
Aha, ospravedlňujem sa. Takže nech sa páči k pozmeňujúcim návrhom.
Kadúc, Miroslav, poslanec NR SR (2015-10-01):
Ďakujem veľmi pekne. Janko Mičovský, aj tebe ďakujem za toto vystúpenie, v ktorom si celkom podrobne vysvetlil to, o čo nám ide, že nejde o žiadny populizmus, žiadnu politizáciu, dokonca my chceme zabrániť tej politizácii a chceme pomôcť tejto krajine. Ja si pamätám, keď sme začali o tejto téme diskutovať, to bolo hneď po tých prvých zlatých padákoch, 80-tisíc, myslím, 150-tisíc za to, že ten človek odíde z funkcie, zo štátnej funkcie, dostane ešte, ešte dostane rádovo desaťtisícovú odmenu. Nonsens! Pátrali sme po príčinách a myslím, že obidvaja sme sa dostali do reality, že náš štát v zásade funguje celkom zvláštne, kedy na funkcie sa nedostávajú tí najlepší, dostávajú sa tam tí vybraní, tí kamaráti. Kamaráti kamarátov, a pritom nijako nezodpovedajú. Zodpovednosť je akurát taká, že ťa preložíme na iné miesto, prípadne ťa pošleme do Bruselu. Ja som presvedčený, že keď chceme začať riadiť túto krajinu zodpovedne a keď sa chceme správať tak ako v každej správnej spoločnosti, a možno preklopím to na firmu, keď sa chceme posúvať vpred s výsledkami, tak treba začať s tým, že na pozície sa dostávajú tí najlepší. Nie tí vyvolení. Aj ten riaditeľ firmy si vyberie toho najlepšieho, nevyberie si kamarátov, lebo potrebuje výsledky. Ak ten najlepší spraví dobrý výsledok, dostane odmenu. To my chceme. Ak si šikovný, máš výsledok, dostaneš odmenu. Ak neurobíš výsledok, odmenu nedostaneš. Ak spraví firme škodu, spravíš škodu štátu, no ty ju zaplatíš. Každá správna spoločnosť, každá správna firma, každý moderný štát by podľa mal sa správať týmito pravidlami, ktoré tu predkladáme. Ja teda naozaj, pokiaľ to nebude prijaté, ja nemôžem si dovoliť nijak inak, iba to, že, že takáto... (Prerušenie vystúpenia časomerom.)
Figeľ, Ján, podpredseda NR SR (2013-02-06):
Vážené panie poslankyne, páni poslanci, pokračujeme v popoludňajšom rokovaní šiesteho dňa 14. schôdze Národnej rady Slovenskej republiky, a to druhým čítaním o návrhu poslancov Jozefa Viskupiča, Igora Matoviča, Eriky Jurinovej a Martina Fecka na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov . Tento návrh je uvedený ako tlač č. 212, informácia z výborov 212a. Teraz dávam slovo pánovi poslancovi Jozefovi Viskupičovi, aby návrh zákona odôvodnil. Nech sa páči.
Klus, Martin, podpredseda NR SR (2019-10-24):
Milé dámy poslankyne, vážení páni poslanci, ak je všeobecný súhlas, tak máme tu pána ministra Gála, aby začal so svojím bodom, máme tu aj spravodajkyňu určenú, takže spustili by sme jeho bod a potom by sme prípadne pokračovali v tej načatej rozprave, ktorú máme s pani poslankyňou Cséfalvayovou. Ak je všeobecný súhlas. Môžme? (Súhlasná reakcia z pléna.) Ďakujem pekne. Takže dovoľte mi pokračovať druhým čítaním o vládnom návrhu zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov . Vládny návrh zákona je pod tlačou 1518, spoločná správa výborov má tlač 1518a. Prosím pána ministra spravodlivosti Slovenskej republiky Gábora Gála, aby vládny návrh zákona odôvodnil.
Bugár, Béla, podpredseda NR SR (2018-06-14):
Prezentujme sa a hlasujme o tomto návrhu. (Hlasovanie.) Prítomných 142, za 81, proti 16, zdržalo sa 45 poslancov. Konštatujem, že sme v treťom čítaní , preto otváram rozpravu a pýtam sa, či sa hlási niekto do rozpravy v rámci tohto čítania. Nie, vyhlasujem rozpravu za skončenú. Nech sa páči, záverečné hlasovanie.
P. Abrhan, poslanec: (2009-12-09):
Gestorský výbor prekontroloval predložené návrhy kandidátov na voľbu člena Dozornej komisie Slovenského rozhlasu a konštatoval, že kandidáti spĺňajú náležitosti, predložený návrh je v súlade s kritériami uvedenými v § 10 a v § 16 ods. 1 citovaného zákona. Gestorský výbor po zvážení týchto skutočností v prijatom uznesení z 24. novembra 2009 č. 232 vyslovil súhlas s návrhom na voľbu jedného člena Dozornej komisie Slovenského rozhlasu a odporúča Národnej rade Slovenskej republiky, aby 1. konštatovala, že a) dňom 4. februára 2010 skončí funkčné obdobie doc. Ing. Kornélii Beličkovej, b) je potrebné zvoliť jedného člena podľa § 16 ods. 1 zákona č. 619/2003 Z. z. o Slovenskom rozhlase v znení neskorších predpisov, 2. zvolila podľa § 16 ods. 1 zákona č. 619/2003 Z. z. o Slovenskom rozhlase v znení neskorších predpisov jedného člena na obdobie 3 roky, ktoré začne plynúť dňom 5. februára 2010, 3. voľbu uskutočnila tajným hlasovaním podľa § 39 ods. 9 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, 4. uskutočnila druhé kolo voľby v prípade, že v prvom kole nebude zvolený člen Dozornej komisie Slovenského rozhlasu z navrhovaných kandidátov, pričom do druhého kola postupujú dvaja kandidáti, ktorí v prvom kole získali najvyšší počet hlasov. Pán predsedajúci, skončil som, otvorte rozpravu.
Paška, Pavol, predseda NR SR (2013-05-21):
(Hlasovanie.) 141 prítomných, všetci boli za. Schválili sme návrh zákona č. 447 . Pán poslanec Poliačik uvedie v prvom čítaní hlasovanie o vládnom návrhu zákona č. 121 o zrušení Protidrogového fondu. Je to tlač 447. (Hlasovanie o vládnom návrhu zákona, ktorým sa mení a dopĺňa zákon č. 121/2011 Z. z. o zrušení Protidrogového fondu v znení zákona č. 287/2012 Z. z. , tlač 447.)
J. Halecký, poslanec: (2007-05-17):
Ale čo je zaujímavé, mne z toho vychádza, že je tu boj o peniaze, je tu boj, kto bude v tomto reťazci rozhodujúci a hlavne, koho vyradíme. Zdá sa mi, že sme vyradili chovateľa, pretože neviem, kto vo veterinárnej medicíne platí, či platí štát, chovateľ, ale predpokladám, že chovateľ, čiže v podstate toho, kto platí, sme  najviac poškodili a vyradili. Zaujalo ma jedno číslo, čo sa týka spotreby liekov, chovateľ hradí, ako som dobre počúval, 1 % finančných nákladov na lieky pre zvieratá, ale v ľudskej medicíne máme, že tam účasť požadujeme 15 %, je 15 % nákladov na lieky a my hovoríme, že by bolo správne, aby bola vyššia spoluúčasť pacienta 20 %. Číže z toho mne vychádza, že u nás, zdá sa, ľudia priplácajú viacej ako kone a neviem, či je to správne.
A. Belousovová, podpredsedníčka NR SR: (2009-06-25):
Dávam slovo spoločnému spravodajcovi z výboru pre hospodársku politiku poslancovi Petrovi Pelegrinimu, ktorý bude informovať Národnú radu Slovenskej republiky o výsledku rokovania výborov o tomto návrhu zákona, odôvodní návrh a stanovisko gestorského výboru. Nech sa páči.
Blanár, Juraj, podpredseda NR SR (2021-10-21):
Pán poslanec Saloň, nech sa páči.
Žiga, Peter, podpredseda NR SR (2024-06-27):
Pán poslanec Gašpar.
B. Bugár, podpredseda NR SR: (2003-04-24):
R. Nemcsics, podpredseda vlády a minister hospodárstva a pre správu a privatizáciu národného majetku SR: Ďakujem pekne. Možno začnem od konca. Ak hovoríme o budúcich zmluvách a o tom, či v týchto zmluvách bude podmienka dodržania existujúcich nájomných zmlúv, my sme veľmi podrobne analyzovali jednak rozsah nájomných zmlúv, ktoré sú tam existujúce, koľkých zariadení sa to týka. Naozaj tam vznikalo riziko, že by v mnohých prípadoch, opakujem, v mnohých prípadoch boli existujúce nájomné zmluvy zrejme rušené, preto sme sa dohodli v spolupráci s ministerstvom zdravotníctva na tom, že jedna z podmienok, jedna z podmienok uzatvorenia týchto zmlúv bude, že budú musieť byť akceptované existujúce nájomné zmluvy. Je dnes otázka, a to je predmetom aj nášho rokovania, do akého času. Pretože niektoré z  nájomných zmlúv sú uzatvorené na dobu neurčitú, resp. na dobu konkrétnu, ktorá je veľmi-veľmi široká, ale určite budeme chcieť zakomponovať do zmlúv o prevode dodržanie podmienky existujúcich nájomných zmlúv. Je ešte otázka toho času - dokedy. Čo sa týka samotného zoznamu zariadení, tak máme veľmi podrobne, nie veľmi podrobne, ale absolútne podrobne zmapovaný zoznam zariadení so všetkými náležitosťami, ktoré s tým súvisia. Bola najväčšia práca dať to vôbec dohromady, pretože to predstavovalo rekognoskáciu terénu v pravom slova zmysle, ale tento zoznam existuje našťastie, čiže vieme, o čom hovoríme. A čo sa týka retroaktivity, je to naozaj právny problém, ktorý analyzovalo rovnako ministerstvo zdravotníctva, ako sme ho analyzovali my. Dnes existujú protichodné právne vyjadrenia práve na túto skutočnosť a rovnako nie sme ujednotení v názore, či je vhodné pokračovať takým alebo onakým spôsobom práve kvôli retroaktivite a je to predmetom veľmi častých stretnutí v tomto období. Predpokladám, že do 14 dní - maximálne máme termín do polovice mája - mali by sme zjednotiť právne stanoviská, ktoré sú v mnohom protichodné, čo sa týka retroaktivity, tak, aby sme postupovali jednotne s jednotným právnym výkladom.
Sopko, Miroslav, poslanec NR SR (2019-02-12):
Ja sa vám chcem poďakovať za tieto faktické poznámky, konštruktívne faktické poznámky. A v nadväznosti na pani poslankyňu Milanovú, v podstate áno, lebo možnože som to mal tiež zdôrazniť, že okrem, my sa tu nebavíme o tých deťoch, my sa tu bavíme o celej komunite ako takej. To znamená, že bez toho, aby sme pôsobili aj na tú komunitu, nevyvoláme ten krok ku tej potrebnej zmene. To akože v tomto medzi nami nie je, jasne, žiaden rozpor. Čo sa ale týka problému s povinnosťou, ono máme povinnosť aj inde, jednoducho kvázi z tej úlohy štátu, ktorá tu je, častokrát musí si jednoducho štát vybrať tú konkrétnu cestu, ktorú chce aplikovať, pokiaľ chce dosiahnuť určitú zmenu. Nie vždy sa ukazuje, že konkrétne najlepší paragraf pomôže. V podstate aj dnes by sme našli v súčasnej legislatíve opatrenia, ktoré by mohli tento problém riešiť, ale jednoducho vidíme, že sa to nerobí. To znamená, že aj preto niektoré ustanovenia sú tak naformulované, ako sú, pretože reagujú na, žiaľ, súčasný stav, kedy sa s problémom nič nerobí.
Milanová, Natália, ministerka kultúry SR (2020-07-09):
Áno, áno. (Povedané so smiechom.)
Hrnko, Anton, poslanec NR SR (2017-10-11):
Ďakujem, pán predsedajúci. Pani Juriniová (reakcia z pléna), Jurinová, prepáčte, jednu vec by som chcel povedať. Skutočne, keby ste rozprávali o daňových podvodoch a o tom, ako obrať štát o peniaze, by to bolo užitočnejšie pre občanov, ako keď rozprávate o takýchto volovinách, ktorým vôbec nerozumiete. Ale keď ste sa odvolali na tú mládežnícku skupinu, ktorá údajne bojuje za právo a spravodlivosť, a skutočne nie je mojím zvykom dávať zo súkromnej korešpondencie veci, ktoré som mal, ale nebudem to citovať, budem vám povedať, o čo ide. Títo vaši ľudkovia, ktorí tvrdia, že sú predstaviteľmi mládeže, sa chceli so mnou stretnúť a som im povedal, že nemôžem sa stretnúť, lebo som v Bukurešti, viete, čo mi napísali? Ak nie ste; som v zahraničí. Napísali mi: Ak nie ste na severnom póle, tak za vami prídeme. Tak rozprávajte mi, že nejakí študenti, ktorí z vlastnej idealistickej vôle hovoria o pamäti národa, si kúpia letenky a pôjdu za mnou do Bukurešti len preto, že majú radi pamäť národa?! Toto tu niekto platí, vážená pani poslankyňa! Tu niekomu prekáža, že by sa z Ústavu pamäti národa stalo pracovisko, ktoré by bolo odborne a kvalitne riadené. A vám prekáža pamäť národa, nie mne! Ste smiešna vôbec, prepáčte.
Blanár, Juraj, poslanec NR SR (2014-11-09):
Vážená pani podpredsedníčka, vy ste mali skoro hodinový prejav, ale mal som pocit, že ste oprášili svoje vystúpenie, ktoré ste mali pripravené na schvaľovanie programového vyhlásenia vlády. A dokonca ste sa ospravedlnili, zrejme aj mne ste sa ospravedlnili za to, že čítate naše programové vyhlásenie vlády. Nemuseli ste sa ospravedlniť, ja som veľmi rád, že ste ho čítali. Ale medzitým ste si nevšimli, že mnoho vecí, ktoré ste menovali kriticky, tak sa zmenili. Agentúrne zamestnávanie dnes je úplne eliminované tým, že sa urobili zmeny v zmluvných vzťahov na dohodu. Pokiaľ ide o daňové úniky, je práve úrad, ktorý vyberá dane, finančný úrad. Obrovské úniky, ktoré tam boli, im zamedzil. To znamená, desiatky miliónov, stovky miliónov sa ušetrili. To ušlo vašej pozornosti. No a volebné kódexy ste tam menovali. Mali ste trošku počúvať viacej pána ministra Kaliňáka, ktorý hovoril, že GRECO ohodnotilo, že už nás nemusí sledovať, lebo volebné kódexy, ktoré boli schválené, spĺňajú všetky kritériá protikorupčnosti. Ale k tomu, čo ste povedali o nemocnici v Trstenej, pani podpredsedníčka. Nuž musím prehodnotiť asi vzťah ku vám, pretože ma to mrzí. Nič také som vám nepovedal. Ja som vám povedal, že dostali ste odo mňa odpoveď a určite ju dostanete aj od pani riaditeľky tejto nemocnice. Klamali ste v priamom prenose. Ale, pani podpredsedníčka, keď ste taká ochrankyňa nemocnice v Trstenej, čo ste robili, keď pán Uhliarik tam bral pľúcne oddelenie? Nebolo o vás vtedy ani počuť. Pani podpredsedníčka, keď sa oddlžovalo zdravotníctvo za vašej vlády, ktorej ste boli súčasťou, čo ste robili, keď sme kričali, že nemocnice krajské neboli oddlžené? Nikde som vás vtedy nepočul hovoriť, iba jediné, čo som sa dozvedel... (Prerušenie vystúpenia časomerom.)
Tomanová, Viera, poslankyňa NR SR (2011-11-29):
Ja som reagovala na pani Kiššovú.
Paška, Pavol, predseda NR SR (2014-02-11):
Ďakujem pekne. Pán spravodajca, poprosím vás.
Dostál, Ondrej, poslanec NR SR (2017-06-21):
Ďakujem všetkým kolegom za reakcie. „Vystavku dastiženij“ som zaradil, špeciálne mysliac na Petra Osuského a som rád, že to nebolo zbytočné, ospravedlňujem sa za svoju už trochu zanedbanú ruštinu. Pani poslankyňa Dubačová, prečo to zašlo až tak ďaleko? Pýtala si sa, či je to zámer, či je to cieľ. No myslím, že to sú také rečnícke otázky. Môže to byť inak? To je tiež rečnícka otázka. Pán poslanec Grendel, povedal si, že na vine, prečo sa ľudia boja oznamovať korupciu, sú politici, konkrétne Robert Fico a Robert Kaliňák, a dodal si, že veríš, že autor správy je v tom s nami zajedno. To neviem, či je tak možné, že je v tom s nami zajedno, ale predpokladám, že aj keby to vedel, tak to nepovie. A, pán poslanec Marosz, áno, špeciálna prokuratúra, špeciálny súd vznikli práve preto, aby boj proti korupcii bol imúnny voči miestnym vplyvom, a spočiatku sa to darilo. A je možné, že do istej miery sa to darí aj teraz, že tí nejakí lokálni oligarchovia nemajú až taký dosah na špeciálnu prokuratúru, aký by možno mali na políciu a prokuratúru v tom-ktorom okrese, meste a podobne. Problém je ale ten, že korupcia, ktorá je dnes podstatná, nie je tá lokálna, tá komunálna, ale tá centrálna. A špeciálna prokuratúra možno je imúnna voči miestnym vplyvom, ale voči tým centrálnym evidentne nie.
Hrušovský, Pavol, podpredseda NR SR (2011-03-29):
Pán poslanec Laurenčík.
Huba, Mikuláš, poslanec NR SR (2015-03-17):
Ďakujem pekne za slovo. Som rád, pán kolega Mikuš, že ste tu citovali kľúčových ľudí našej planéty, ktorí celkom jednoznačne označujú globálnu zmenu klímy a s ňou súvisiace nevyhnutné opatrenia za jednu z najväčších výziev, ak nie najväčšiu výzvu, ktorej v súčasnosti čelíme. V tomto duchu sa niesli aj vystúpenia rečníkov na medziparlamentnom stretnutí vo Viedni koncom minulého týždňa, na ktorom sme sa mali možnosť niektorí zúčastniť, prípadne aj vystúpiť. Dávam vám za pravdu aj v tom, že u nás sa neraz tvárime, že to, do čoho nás, v úvodzovkách, tlačí Európska únia, je len akési panské huncútstvo z jej strany a že sa mu v horšom prípade musíme útrpne prispôsobiť a v lepšom prípade ho nejako pretrpieť alebo nejako prejsť v tomto Európskej únii, ako sa hovorí, cez rozum. Samozrejme, nie je to tak. Viedeň, ako vieme, je vzdialená od Bratislavy len nejakých 60 km a napriek tomu, počúvajúc tam tie vystúpenia a vidiac to, čo dominuje súčasnej Európe a svetu v tejto oblasti, mal človek pocit, že je niekde na opačnom konci planéty. Takže naozaj je najvyšší čas, aby sme sa vymanili z tejto našej istej malosti a uzavretosti a zotrvačnosti a naozaj sa s otvorenými očami pozreli na to, čo sa deje za našimi, najmä západnými, hranicami. Ale na druhej strane by bolo dobré v súvislosti s Ukrajinou, to som aj vo Viedni povedal, pozrieť sa aj na to, aká bude politika Európskej únie voči Ukrajine aj v oblasti energetiky.
Přidal, Alojz, poslanec NR SR (2014-07-09):
Pani kolegyňa Šedivcová, ja si myslím, že toto je vaše najdlhšie vystúpenie, ktoré ste v Národnej rade Slovenskej republiky mali, a očakávam, že ho ani neprekonáte. Ja neviem, či som sa, či som mal plakať, alebo sa smiať. Čítať 33 minút a 37 sekúnd pozmeňujúci návrh k vládnemu návrhu zákona, to je niečo nevídané. Byť tak na dve minúty premiérom Ficom, tak sa s pánom Richterom vymeníte. Vy budete ministerka a on bude spravodajcom. Veď vy ste pána Richtera zosmiešnili, veď vy ste ho úplne zosmiešnili! Vy ste zosmiešnili jeho, jeho úradníkov, jeho legislatívcov, veď vy ste tu zosmiešnili poslancov SMER-u, vy ste z nich spravili hlasovacích panákov! Dvanásťstranový pozmeňujúci návrh, a to mi chcete povedať, že niekto z nich si to prečíta? A kedy budeme o tom hlasovať, o piatej? Veď toto, veď nás tu netýrajte!
Doležal, Andrej, minister dopravy a výstavby SR (2021-12-07):
Ďakujem pekne, pán predsedajúci. Vážené panie poslankyne, vážení páni poslanci, dovoľte mi, aby som uviedol vládny návrh zákona, ktorým sa mení a dopĺňa, ktorým sa mení zákon č. 213 o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov. Cieľom predkladaného návrhu zákona je zabezpečiť, aby bolo možné poskytnúť príspevok na zabezpečenie nevyhnutnej leteckej dostupnosti aj v nasledujúcom období. Momentálna, momentálny zákon hovorí, že pomoc môžme vyplácať len do 31. 12. 2021. Opatrenia prijaté Slovenskou republikou vo vzťahu k prenosnému ochoreniu COVID-19 mali a majú vplyv na fungovanie podnikov vrátane letiskových spoločností. Je pre nás dôležité, aby sme tých päť letiskových spoločností na Slovensku zachovali funkčných, keďže okrem civilných úloh alebo úloh v oblasti civilného letectva plnia úlohu aj v prípade humanitárnych letov v prípade repatriácie. Z dôvodu potreby zabezpečiť nevyhnutnú leteckú dostupnosť územia Slovenskej republiky počas krízovej situácie letiskové spoločnosti vykazujú značnú časť nákladov spojených s poskytovaním letiskových služieb, keďže prevádzka letiska predstavuje celok tvorený rôznymi činnosťami, bez ktorých by nebolo možné zabezpečiť príslušnú úroveň bezpečnosti. Ak by sme túto novelu zákona prerokovávali v riadnom legislatívnom procese, uvedený nežiaduci stav by sa mohol ešte viac zhoršiť. Poskytnutie príspevku na zabezpečenie nevyhnutnej leteckej dostupnosti predstavuje pomoc zo strany štátu, ktorá môže fungovať, ktorá pomôže zachovať leteckú dostupnosť územia Slovenskej republiky, ako aj kontinuitu hospodárskej funkcie štátu. Návrh zákona bol prerokovaný v Ústavnoprávnom výbore Národnej rady, vo Výbore Národnej rady pre financie a rozpočet a vo Výbore Národnej rady pre hospodárske záležitosti. Vážený pán predseda, vážený pán predsedajúci, vážené panie poslankyne, páni poslanci, dovoľujem si vás požiadať o podporu pri prerokovávaní predloženého vládneho návrhu zákona v druhom čítaní. Ďakujem veľmi pekne.
J. Liška, minister obrany SR: (2005-06-21):
Predložený návrh zákona je v súlade s Ústavou Slovenskej republiky, ústavnými zákonmi, zákonmi, ako aj medzinárodnými zmluvami, ktorými je Slovenská republika viazaná. Vážený pán predsedajúci, vážené panie poslankyne, vážení páni poslanci, prosím vás o postúpenie predloženého vládneho návrhu zákona do druhého čítania. Ďakujem.
Sulík, Richard, predseda NR SR (2011-03-25):
Poprosím kľud v miestnosti a keby ste venovali pozornosť pánovi poslancovi Radošovskému. Nech sa páči.
Grendel, Gábor, podpredseda NR SR (2023-03-31):
Pán poslanec Suja, procedurálny návrh.
Sulík, Richard, predseda NR SR (2010-12-14):
Prosím, hlasujte o skrátení lehoty na pozmeňujúce návrhy. (Hlasovanie.) Prítomných 145 poslancov, hlasovalo za 79, proti 8, zdržalo sa 58. Tento návrh bol schválený.
Glváč, Martin, podpredseda NR SR (2016-06-21):
Ďakujem veľmi pekne. Vyhlasujem prestávku päťminútovú, budeme pokračovať o 11.03 hod. a následne po hlasovaní dám slovo spravodajcovi, ktorý bol určený, pánovi poslancovi Lukáčovi. Takže vyhlasujem prestávku. (Päťminútová prestávka.) (Po prestávke.)
Sulík, Richard, predseda NR SR (2010-10-12):
Ďakujem veľmi pekne. S faktickými poznámkami sa neprihlásil nikto. Pýtam sa, či sa chce niekto prihlásiť do rozpravy. Aha, tak čo teraz, rozprava či faktická? Rozprava. Uzatváram možnosť prihlásiť sa do rozpravy. A o možnosť vystúpiť požiadal pán poslanec Počiatek, nech sa páči.
Bugár, Béla, podpredseda NR SR (2018-10-22):
Ďakujem pani ministerke za uvedenie návrhu vlády na členov pozemkového, teda Rady pozemkového fondu. A teraz prosím pána poslanca Krajkoviča, aby uviedol návrh výboru a aby aj informoval o výsledku prerokovania návrhov vo výbore. Nech sa páči.
K. Tóthová, poslankyňa: (2004-10-27):
Pán poslanec, pre Hnutie za demokratické Slovensko - Ľudovú stranu toto bolo fenoménom hneď od vzniku štátu. Toto politické hnutie si uvedomilo význam diaľnic, len váš politický subjekt to nechcel pochopiť. Pamätám si výsmešné vyjadrenia k stavbe diaľnic, k ich otváraniu a podobne. K výrokom, že ich treba zastaviť, lebo na diaľniciach sa zabíjajú ľudia a takéto vyhlásenia, ktoré mal vtedajší pán minister obrany. Veľmi dobre si to pamätám. Som rada, že pán poslanec Rusnák povedal, že výstavba diaľnic je vec zdravého rozumu. Ale ak dovolíte, mám jednu rečnícku otázku, na ktorú mi zrejme neodpoviete. Kde ste mali v minulosti vy ten zdravý rozum, keď ste náš projekt, projekt Hnutia za demokratické Slovensko nepodporovali? A šli ste proti nemu. Kde bol ten váš zdravý rozum? Ďakujem za pozornosť.
Číž, Miroslav, podpredseda NR SR (2015-09-24):
Ďakujem, pán minister. Deviatu otázku položil pán poslanec Jozef Mikloško, položil ju ministrovi spravodlivosti Slovenskej republiky Tomášovi Borecovi a znie: „Na Slovensku sa stalo národným športom podávanie na Ústavný súd. Iba v prvom polroku bol ich počet 9 798. Príliš veľa advokátov, keď s konečnom platnosťou prehrávajú svoj súd, ponúkajú svojim klientom podanie na Ústavný súd. Ústavný súd je potom preťažený a nestačí v termínoch vydávať svoje závery. Čo môže ministerstvo spravodlivosti vykonať v prospech zlepšenia tejto veci?“ Nech sa páči, pán minister, prosím oznámiť ukončenie odpovede.
Bugár, Béla, podpredseda NR SR (2011-09-14):
Pán poslanec Pelegrini.
B. Bugár, podpredseda NR SR: (2005-11-09):
Panie poslankyne, páni poslanci, ďalšími bodmi programu sú dve správy, a to správa o poľnohospodárstve a potravinárstve (tlač 1300) a správa o lesnom hospodárstve (tlač 1301). Navrhujem, aby sme rozpravu o týchto správach zlúčili s tým, že o uznesení ku každej z nich, samozrejme, budeme hlasovať osobitne. Pýtam sa, či je všeobecný súhlas s takýmto postupom. (Súhlasná reakcia pléna.) Ďakujem pekne. Takže pristúpime k rokovaniu o týchto bodoch programu. Správu o poľnohospodárstve a potravinárstve ste dostali ako tlač 1300 a správu o lesnom hospodárstve ako tlač 1301. Prosím ministra pôdohospodárstva Zsolta Simona, aby tieto dve správy uviedol. [Rokovanie o správe o poľnohospodárstve a potravinárstve v Slovenskej republike 2005 (stav za rok 2004) , tlač 1300, a o správe o lesnom hospodárstve v Slovenskej republike (stav za rok 2004) , tlač 1301.]
Kuffa, Štefan, poslanec NR SR (2013-02-14):
Ďakujem kolegom za faktické poznámky a ich reakcie, aj keď niektoré so mnou neboli teda súhlasné. Chcem na pána kolegu Viskupiča reagovať len toľko. Aj v antickej dobe vražda bola vraždou a nasledoval trest. Krádež vždy bola klasifikovaná ako krádež. A bola to antická doba. Je to 3 000 rokov dozadu a jednoducho to takto platilo. Platilo to aj vtedy a platí to aj dnes. A to je ten vývoj, ktorý tuná je. A za stáročia, naozaj, čo chceme spochybňovať, že vražda je vraždou, krádež je čo? Že to je len prehadzovanie z vrecák do vrecák? Dneska, áno, naozaj je to tak, že v tejto krádeži, poprosím, keby si mi zboku tuná do toho nehovoril, ale to je rovnako, je to aj tak, že presne to je to prekrúcanie tých pojmov pri tejto krádeži, pri súčasných krádežiach a všelijako to nazveme, len nie krádežou. A to je problém dnešnej doby. A to je to prekrúcanie tých pojmov. A keď my tieto pojmy budeme neustále prekrúcať, nikdy sa nezhodneme na tom, čo je naozaj správne a čo nie je správne. Sloboda naozaj nemôže byť iba svojvôľou. Ja si nemôžem robiť to, čo chcem. To nie je slobodný človek, sa stávaš otrokom. Lebo, áno, môžeš aj slobodne piť bez miery, môžeš byť narkomanom bez miery a ty si myslíš, že si slobodný človek, lebo môžeš hektolitre alkoholu piť, môžeš užívať drogy, lebo máš slobodu. Ale ty si ani neuvedomuješ, že práve skrze túto závislosť stávaš sa otrokom! Stávaš sa otrokom vlastného ja, stávaš sa otrokom vlastného tela. Poprosím, aby sme naozaj neprekrúcali tieto pojmy. A predkladateľovi chcem poďakovať za návrh tohto zákona. Ďakujem.
Vitteková, Anna, poslankyňa NR SR (2014-11-27):
Ďakujem pekne. Vážený pán predsedajúci, kolegyne, kolegovia, dovoľte, aby som vás informovala o prerokovaní uvedeného návrhu zákona vo výboroch Národnej rady. Národná rada Slovenskej republiky uznesením č. 1378 z 21. októbra 2014 pridelila predmetný vládny návrh zákona na prerokovanie ústavnoprávnemu výboru a výboru pre ľudské práva a národnostné menšiny. Určila zároveň ústavnoprávny výbor ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k návrhu zákona. Vládny návrh zákona oba uvedené výbory prerokovali a odporúčali ho schváliť. Ústavnoprávny výbor uznesením č. 521 z 18. novembra 2014 a uznesením č. 521a z 25. novembra 2014 a výbor pre ľudské práva, národnostné menšiny uznesením č. 146 z 20. novembra 2014. Z uznesení výborov Národnej rady vyplýva osem pozmeňujúcich a doplňujúcich návrhov, ktoré sú uvedené v tretej časti spoločnej správy. Gestorský výbor odporúča hlasovať o všetkých pozmeňujúcich a doplňujúcich návrhoch spoločne s odporúčaním schváliť. Gestorský výbor na základe stanovísk výborov k predmetnému návrhu zákona odporúča Národnej rade vládny návrh zákona schváliť v znení pozmeňujúcich a doplňujúcich návrhov, ktoré sú uvedené v spoločnej správe. Spoločná správa výborov Národnej rady o prerokovaní vládneho návrhu zákona, tlač 1186a, bola schválená uznesením ústavnoprávneho výboru dňa 25. 11. 2014. Týmto uznesením ma výbor zároveň poveril, aby som ako spoločná spravodajkyňa na schôdzi Národnej rady pri rokovaní o predmetnom návrhu zákona predkladala návrhy v zmysle príslušných ustanovení zákona o rokovacom poriadku. Pán predsedajúci, otvorte rozpravu.
Blanár, Juraj, podpredseda NR SR (2022-11-15):
Pán poslanec Šeliga, môžete reagovať na všetky faktické poznámky.
Hrnčiar, Andrej, podpredseda NR SR (2019-10-22):
Dávam slovo spravodajcovi, ktorého určil navrhnutý gestorský výboru pre verejnú správu a regionálny rozvoj, poslancovi Jakubovi Nedobovi.
Brocka, Július, poslanec NR SR (2013-10-25):
Aj ja vítam ten prístup pána ministra, že neuzavrieme to dnes hlasovaním, ale že je ešte víkend a môžeme hlasovať budúci týždeň. A že je ochota upraviť tento návrh tak, aby ste to mohli schváliť alebo, teda aj vy spokojne, alebo prípadne aj pridať sa, poslanci z opozície. Ja si uvedomujem, že tento návrh nie je ideálny, ale uvedomujem si rovnako, že situácia je mimoriadne vážna v oblasti poskytovania pomoci v hmotnej núdzi alebo v niektorých regiónoch Slovenska priam zúfalá. A to si od nás vyžaduje akciu alebo aktivitu a my musíme spoločnými silami, spoločnými silami pomôcť zmierniť biedu a chudobu. Ja viem, že tá tu bude vždycky. Darmo si to komunizmus alebo dnes aj možno Európska únia dáva za cieľ ju odstrániť, ale my ju môžeme zmenšiť tak, aby to bolo teda aj v súlade s dôstojnosťou človeka. A ja si myslím, že to je naša povinnosť.
Richter, Ján, poslanec NR SR (2023-05-03):
Hlasovali sme o pozmeňujúcich návrhoch zo spoločnej správy. Keďže v rozprave neboli podané pozmeňujúce návrhy, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Laššáková, Jana, podpredsedníčka NR SR (2014-11-08):
Pani poslankyňa Nachtmannová.
Fronc, Martin, poslanec NR SR (2013-06-17):
Ďakujem. Pán minister, ja nebudem reagovať na väčšinu vašich vecí, ale najväčší problém celej tejto kauzy, ale aj kauzy, ktoré boli predtým, SIS-ky, je v tom, že tajné informácie – kto vynáša? Samotní spravodajcovia, agenti tajných služieb. A s veľkou pravdepodobnosťou s nimi robia aj biznis. Vy sám dobre viete, že výbor pre obranu a bezpečnosť má jednu zo svojich funkcií kontrolu použitia ITP. A keď sme sa na to pozerali, tak jedine mohol zistiť, ten výbor mohol jedine overiť to, že či použitie ITP bolo so súhlasom príslušného sudcu. Ale pokiaľ si pamätám, až na jeden prípad, sudca automaticky vždy dal súhlas na použitie ITP. A vtedy, keď ste boli vo výbore, aj ja som tam bol, ste navrhovali a bola v tom, mal som pocit, vcelku zhoda, že mali by byť, ak má naozaj kontrolovať Národná rada tajné služby, tak mal by sa zmeniť zákon a mali by byť rovnako paralelne v rovnakom množstve nejakí poslanci z týchto výborov vyčlenení, ktorí by mohli mať hlbší prístup na kontrolu do výborov. To ste dokonca navrhovali, pokiaľ si pamätám, vy z vašej strany. Ja si myslím, že toto by bol jeden z krokov, ktorý by mohol trochu pomôcť, aby tá kontrola bola naozaj vecná, účinná, lebo inak si nemôžem pomôcť, takéto rokovanie je len o politických prekáračkách, ako to doteraz prebieha.
Mazurek, Milan, poslanec NR SR (2020-09-22):
Ďakujem pekne kolegom. Pán Pročko a Jílek, vaše argumenty nemajú žiadnu logiku. V prvom rade, zrejme viete, že či už inflácia, alebo valorizácia platov zabezpečuje to, že tie platy logicky musia rásť a to je samozrejme správne. Taktiež viete, že rozpočty jednotlivých samosprávnych krajov sa navyšujú každý rok vzhľadom na vyšší výber dane z príjmu fyzických osôb. A taktiež, a to by ste si mohli dohľadať, môžete vedieť, že za pôsobenia Mariana Kotlebu boli výdavky na chod, na réžiu a na platy Úradu samosprávneho kraja v Bystrici najnižšie spomedzi všetkých úradov na Slovensku. To je dohľadateľný fakt. Smejete sa ako naozaj pripečení niekedy, ale toto je fakt, to si môžete dohľadať a zabúdate povedať ten ďalší fakt a to je to, že Marian Kotleba ušetril kraju 38 mil. a splatil dlhy. A čo urobil Lunter ako prvý, keď tam nastúpil? Zobral si niekoľkomiliónovú sekeru, aby mohol dotovať všetky tieto svoje čáry-máry, ktoré tam dnes vystrája. Ale aj odhliadnuc od toho, že ste úplne argumentačne mimo, ja som hovoril o niečom totálne inom v rozprave a ide mi o to, vyrovnať sa s dopadmi súčasnej krízy. Vaše odvracanie debaty do nejakých fiktívnych argumentov 4-5 rokov naspäť do minulosti predsa nemá žiaden význam pre dnešný stav a ten je taký, že potrebujeme ušetriť peniaze, aby ľudia sa mohli s touto krízou vysporiadať čo najlepšie, lebo vám je fajne, vy ste si odmietli znížiť svoje platy, poslancom je úplne úžasne, máte príjem garantovaný štátom na štyri roky. Ale čo tí ľudia, ktorým zakazujete pracovať, čo tí ľudia, ktorí kvôli vašim opatreniam prichádzajú o prácu? O tých tu ide a týmto to môže pomôcť, preto sme to navrhli, tak sa prestaňte správať ako malé deti a škeriť sa tu a vyťahovať 5 rokov staré nezmysli, keď čelíme kríze, čelíme nezamestnanosti a čelíme chudobe Slovákov, ľudí pracujúcich na Slovensku, máme tu pracujúcu chudobu, tak na toto myslite, preto sme ten návrh zákona dali, a preto by ste ho mali podporiť, ak máte ako čo i len najmenšie sociálne cítenie.
Laššáková, Jana, podpredsedníčka NR SR (2014-05-16):
Ďakujem pekne, pán minister. Zaujmite miesto určené pre navrhovateľov. A teraz dávam slovo spoločnému spravodajcovi z výboru pre pôdohospodárstvo a životné prostredie, poslancovi Tiborovi Lebockému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Shahzad, Silvia, poslankyňa NR SR (2017-03-21):
Ďakujem. Pán poslanec, ja súhlasím s tým, čo ste povedali na začiatku, a to, že, že sa robí málo pre to, aby sa pomáhalo evidovaným nezamestnaným hľadať si zamestnanie, a skôr sa hľadajú dôvody, ako ich z evidencie vyradiť, ako bolo napríklad to odmietnutie rekvalifikačných kurzov, a tak sa snažím nájsť niečo pozitívne v tomto návrhu a rozmýšľam, že či nám teda pribudne počet osobných asistentov, ktorí budú, to bude vlastne jediná činnosť, ktorú budú môcť evidovaní nezamestnaní robiť. Tak pevne verím, že sa zlepšia aj podmienky a sociálny status týchto ľudí, aby sme naozaj mali tých, týchto ľudí viac, a možno je to len dobrá forma, ako propagovať vlastne činnosti, ktoré sa robia, alebo teda ľudí, ktorí sú evidovaní na úrade práce aj z iného dôvodu, a to znamená, lebo osobnú asistenciu vyplácajú úrady práce, čiže, čiže budú mať v podstate týchto svojich evidovaných nezamestnaných pod kontrolou úrady práce. Ďakujem.
Blanár, Juraj, podpredseda NR SR (2022-10-20):
Ďakujem, pani navrhovateľka. Teraz k tomu vášmu návrhu uvedie spravodajskú informáciu pán spravodajca Lukáš Kyselica za ústavnoprávny gestorský výbor. Nech sa páči.
Petrík, Simona, poslankyňa NR SR (2018-02-08):
Ďakujem pekne, pani predsedajúca. Vážené kolegyne, kolegovia, v súlade § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona, a preto predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre kultúru a médiá. Za gestorský výbor navrhujem Výbor Národnej rady pre kultúru a médiá. Odporúčam, aby výbory predmetný návrh zákona prerokovali do 12. marca 2018 a gestorský výbor do 13. marca 2018. Ďakujem, skončila som, prosím, otvorte rozpravu.
Žiga, Peter, podpredseda NR SR (2024-09-17):
Prosím, prezent... (Predsedajúcemu sa vypol mikrofón.) (Hlasovanie.) 146 prítomných, 79 za, 8 proti, 58 sa zdržalo, 1 nehlasoval. Konštatujem, že sme tento návrh schválili. Opäť prosím pani poslankyňu Zuzanu Plevíkovú, aby uviedla hlasovanie o návrhu uznesenia k informácii u vydaných aproximačných nariadeniach vlády Slovenskej republiky v I. polroku 2024 a o zámere prijímania aproximačných nariadení vlády v II. polroku 2024. Máme to uvedené ako tlač 376. Nech sa páči, pani spravodajkyňa. (Hlasovanie o informácii o vydaných aproximačných nariadeniach vlády Slovenskej republiky v I. polroku 2024 a o zámere prijímania aproximačných nariadení vlády Slovenskej republiky v II. polroku 2024 , tlač 376.)
Laššáková, Jana, podpredsedníčka NR SR (2014-09-12):
Otváram rozpravu v rámci tretieho čítania. Hlási sa niekto z poslancov do rozpravy? Nikto. Vyhlasujem rozpravu za skončenú. Pristúpime k hlasovaniu o zákone ako o celku.
B. Bugár, podpredseda NR SR: (2002-02-15):
Nech sa páči, pán poslanec, uveďte záverečné hlasovanie. J. Volf, poslanec: Mali by sme, dajte, prosím vás, hlasovať o zákone ako o celku.
P. Hrušovský, podpredseda NR SR: (2001-09-20):
(Hlasovanie.) Prítomných 135, za návrh 133, zdržal sa 1, nehlasoval 1. Bod 63 sme schválili.
Lipšic, Daniel, poslanec NR SR (2014-10-16):
Myslím, že tie štatistiky boli urobené a pri čakateľoch zvlášť to bolo úplne markantné, koľko bolo rodinných príslušníkov sudcov. No, však výberové konanie, ktoré si organizuje samotný ten súd, tak nehovorme si proste akože nejaké ilúzie. To nie je výberové konanie organizované nejakou nezávislou agentúrou, ktorá nemá žiadne vzťahy a väzby. Nie. To robí ten súd. A tú komisiu menuje, myslím, predseda súdu, tak to je trošku problém, nie, v tých výberových konaniach? A ja si nemyslím, že, ešte raz, nehovoríme o dedení právnických profesií, lekárskych, učiteľských, hovoríme o funkciách ústavných, tretej zložke moci. A povedať, nejako to nasáva s materským mliekom, no tak čo sa dá robiť, proste už je tam. Tak áno, tak de facto to je potom akoby nejaká dedená funkcia. A len na záver. Ja by som možno, keď pán minister chce reagovať, ja som, samozrejme, rád, že bude reagovať, že keby ešte mohol v rozprave vystúpiť, aby sme na to potom, eventuálne na jeho repliku mohli aspoň faktickou poznámkou zareagovať, lebo ešte rozprava nie je uzavretá. Ďakujem vám pekne.
A. Belousovová, podpredsedníčka NR SR: (2009-06-23):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. (Hlasy v sále.) O štátnej službe colníkov. (Reakcia z pléna.) Pani poslankyňa Mušková, to nie je prihláška do rozpravy. Takže ústne sa do rozpravy prihlásil pán poslanec Lipšic. Ešte niekto má záujem? Ak je to všetko, uzatváram možnosť podania ústnych prihlášok do rozpravy. Pán poslanec Lipšic, máte slovo. Nech sa páči.